**Doložka vybraných vplyvov**

**A.1. Názov materiálu:** Návrh programu spolupráce INTERACT III 2014 - 2020

**Termín začatia a ukončenia PPK: 08. 01. 2015 – 15. 01. 2015**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Schválenie predkladaného návrhu programu spolupráce INTERACT III 2014 - 2020 predpokladá negatívny vplyv na štátny rozpočet SR počas programového obdobia
2014 - 2020. Finančné prostriedky budú použité na úhradu povinného národného príspevku na spolufinancovanie programu spolupráce, ktorý v celkovej výške predstavuje pre SR 157 974,- EUR na celé programové obdobie. Výška povinného národného príspevku na spolufinancovanie programu spolupráce bola stanovená na základe alokácie príslušného štátu na cezhraničnú a nadnárodnú spoluprácu.

Program spolupráce INTERACT III 2014 - 2020 bol ex-ante hodnotiteľmi zhodnotený ako logický, konzistentný, prispievajúci k stratégii Európa 2020, k makroregionálnym stratégiám a k využívaniu inovatívnych prístupov. Logika intervencií a následné konkrétne ciele a ukazovatele výsledkov boli predmetom rozsiahlych diskusií s rôznymi orgánmi v rámci programu a mimo neho a sú považované navrhovateľmi programu ako uspokojivé.

V nadväznosti na vyjadrenieMinisterstva životného prostredia SR (ďalej len „MŽP SR“) č. 6360/2014-3.4/pl (viď príloha č. 7) nebol program spolupráce INTERACT III 2014 - 2020 predmetom posudzovania environmentálnych vplyvov v súlade s § 4 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákona o posudzovaní vplyvov“), keďže program spolupráce nepredpokladá vytvorenie rámca na schválenie ani jednej z navrhovaných činností uvedených v prílohe č. 8 zákona o posudzovaní vplyvov, napriek tomu, že spĺňa definíciu strategického dokumentu podľa § 3 písm. c) uvedeného zákona.

**A.4. Alternatívne riešenia**

Program spolupráce INTERACT III 2014 - 2020 bol ako strategický dokument s nadnárodným dosahom vypracovaný v jednom variantnom riešení, alternatívne riešenia vypracované neboli.

**A.5. Stanovisko gestorov**

Ministerstvo hospodárstva SR (Odbor analýz a plánovania ako gestor posudzovania návrhu za oblasť vplyvov na podnikateľské prostredie) neuplatnilo žiadne pripomienky k predmetnému návrhu programu spolupráce.

Ministerstvo životného prostredia SR (Odbor environmentálneho posudzovania (EIA/SEA) ako gestor posudzovania návrhu za oblasť vplyvov na životné prostredie) vyjadrilo súhlas s doložkou vybraných vplyvov bez pripomienok za predpokladu, že bol na predbežné pripomienkové konanie predložený dokument v súlade s vyjadrením MŽP SR, odboru environmentálneho posudzovania č. 6360/2014-3.4/pl, zo dňa 23. 06. 2014.

Ministerstvo práce, sociálnych vecí a rodiny SR (Analytické centrum ako gestor posudzovania návrhu za oblasť vplyvov na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť) súhlasilo s doložkou vybraných vplyvov v časti sociálne vplyvy pripravenou k predloženému materiálu.

Ministerstvo financií SR (odbor legislatívy, štandardov a bezpečnosti informačných systémov ako gestor posudzovania návrhu za oblasť vplyvu na informatizáciu spoločnosti) uviedlo, že v oblasti informatizácie nevyplýva iba zavádzanie nových elektronických služieb, ale taktiež aj nových informačných systémov a požiadalo o dopracovanie analýzy vplyvov na informatizáciu spoločnosti v zmysle metodiky. Zároveň požiadalo o zadefinovanie bodu 6.14 analýzy vplyvov (financovanie procesu informatizácie).

*Požadovaná doložka bola predkladateľom materiálu dopracovaná a opätovné zaslaná gestorovi na jej posúdenie, ktorý odsúhlasil predloženú doložku bez pripomienok.*

Ministerstvo financií SR (sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe) zaslalo nasledovné zásadné pripomienky:

Pripomienka č. 1: z doložky vybraných vplyvov vyplýva, že materiál bude mať negatívny vplyv na rozpočet verejnej správy. V tabuľkách analýzy vplyvov na rozpočet verejnej správy sú kvantifikované výdavky na program INTERACT III v celkovej výške 157 974 eur, z čoho na rok 2015 v sume 92 151,50 eur, na rok 2016 v sume 13 164,50 eur a na rok 2017 v sume 13 164,50 eur. Tieto údaje nie sú v súlade s rozpočtom verejnej správy na roky 2015 až 2017, v rámci ktorého sú na podprograme 07K 0H „Program spolupráce INTERACT III 2014 – 2020“ kvantifikované výdavky vo výške 94 123 eur (2015) a 13 446 eur (2016 a 2017). Žiadame to zosúladiť;

Pripomienka č. 2: v časti 2.2. Financovanie návrhu žiadame ako návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy použiť tento text: „Vzhľadom k tomu, že ide o koncepčný strategický materiál, jeho vplyv na štátny rozpočet a verejné financie v rámci jednotlivých rozpočtových rokov sa v súčasnosti dá len predpokladať. Objemy finančných prostriedkov uvedené v materiáli majú len informatívny charakter (materiál zatiaľ nebol schválený zo strany EK) a sú v súlade s rozpočtom verejnej správy. Údaje v tabuľkách analýzy vplyvov na rozpočet verejnej správy sa uvádzajú v eurách.“

*Obe zásadné pripomienky boli predkladateľom materiálu akceptované a text bol do požadovanej časti zapracovaný.*

**Vplyvy na rozpočet verejnej správy,**

**na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

**Odhad vplyvov na verejné financie**

Schválenie predkladaného návrhu programu spolupráce INTERACT III 2014 - 2020 **predpokladá negatívny vplyv na štátny rozpočet SR v programovom období 2014 - 2020**. Finančné prostriedky budú použité na úhradu povinného národného príspevku na spolufinancovanie programu spolupráce, ktorý v celkovej výške predstavuje pre Slovenskú republiku (ďalej len „SR“) **157 974,- EUR** na celé programové obdobie. Povinný národný príspevok sa bude uhrádzať v 6 ročných splátkach. Výška povinného národného príspevku na spolufinancovanie programu spolupráce bola stanovená na základe alokácie príslušného štátu na cezhraničnú a nadnárodnú spoluprácu.

Finančná alokácia programu zodpovedá rozsahu činností zameraných na inteligentný, udržateľný a inkluzívny rast stratégie Európa 2020 podporovaním programov územnej spolupráce, aby tieto mohli čo najefektívnejšie realizovať svoje činnosti, a to poskytnutím poradenstva a odbornej podpory pre každú konkrétnu oblasť pri riešení kritických miest pri realizácii a použitím sieťových metód, ktoré podporujú spoluprácu ako prostriedok prispievajúci k inovatívnemu integrovanému prístupu.

Údaje v tabuľkách analýzy vplyvov na rozpočet verejnej správy sa uvádzajú v eurách.

Tabuľka č. 1

|  |  |
| --- | --- |
| **Vplyvy na rozpočet verejnej správy (MH SR)** | **Vplyv na rozpočet verejnej správy (v eurách)** |
| **2015** | **2016** | **2017** | **2018** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | ***0*** | ***0*** | ***0*** | ***0*** |
| ***- vplyv na územnú samosprávu*** | ***0*** | ***0*** | ***0*** | ***0*** |
| **Výdavky verejnej správy celkom** | **94 123\***  | **13 446** | **13 446** | **13 446** |
| v tom: za každý subjekt verejnej správy / program zvlášť |  94 123 |  13 446 |  13 446 |  13 446 |
| ***z toho:***  |  |  |  |  |
| ***- vplyv na ŠR*** | ***94 123*** | ***13 446*** | ***13 446*** | ***13 446*** |
| ***- vplyv na územnú samosprávu*** | ***0*** | ***0*** | ***0*** | ***0*** |
| **Celková zamestnanosť**  | **0** | **0** | **0** | **0** |
| ***- z toho vplyv na ŠR***  | 0 | 0 | 0 | 0 |
| **Financovanie zabezpečené v rozpočte** | **94 123** | **13 446** | **13 446** | **13 446** |
| v tom: za každý subjekt verejnej správy / program zvlášť | 94 123 |  13 446 |  13 446 |  13 446 |

\* v roku 2015 uhradí SR 50% zo stanoveného národného príspevku na program spolupráce spolu s  jednou ročnou splátkou za rok 2015. V ostatných rokoch, tzn. v rokoch 2016 – 2020, sa bude uhrádzať jednoročná splátka.

**2.2. Financovanie návrhu**

 Tabuľka č. 2

|  |  |
| --- | --- |
| **Financovanie** | **Vplyv na rozpočet verejnej správy - MH SR (v eurách)** |
| **2015** | **2016** | **2017** | **2018** |
| **Celkový vplyv na rozpočet verejnej správy ( - príjmy, + výdavky)** | **94 123** | **13 446** | **13 446** | **13 446** |
|  z toho vplyv na ŠR | 94 123 | 13 446 | 13 446 | 13 446 |
|  financovanie zabezpečené v rozpočte | 94 123 | 13 446 | 13 446 | 13 446 |
|  ostatné zdroje financovania | 0 | 0 | 0 | 0 |
| **Rozpočtovo nekrytý vplyv / úspora** | **0** | **0** | **0** | **0** |

**Návrh na riešenie úbytku príjmov alebo zvýšených výdavkov podľa § 33 ods. 1 zákona
č. 523/2004 Z. z. o rozpočtových pravidlách verejnej správy:**

Výška povinného národného príspevku na spolufinancovanie programu spolupráce bola stanovená na základe alokácie príslušného štátu na cezhraničnú a nadnárodnú spoluprácu. Vzhľadom k tomu, že ide o koncepčný strategický materiál, jeho vplyv na štátny rozpočet a verejné financie v rámci jednotlivých rozpočtových rokov sa v súčasnosti dá len predpokladať. Objemy finančných prostriedkov uvedené v materiáli majú len informatívny charakter (materiál zatiaľ nebol schválený zo strany EK) a sú v súlade s rozpočtom verejnej správy.

Tabuľka č. 5

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy (MH SR)** | **poznámka** |
| **2015** | **2016** | **2017** | **2018** |
| **Bežné výdavky (600)** | **94 123** | **13 446** | **13 446** | **13 446** |   |
|  Mzdy, platy, služobné príjmy a ostatné osobné vyrovnania (610) |  |  |  |  |   |
|  Poistné a príspevok do poisťovní (620) |  |  |  |  |   |
|  Tovary a služby (630)2 |  |  |  |  |   |
|  Bežné transfery (640)2 |  94 123 | 13 446 | 13 446 | 13 446 |  podpoložka 649003 |
|  Splácanie úrokov a ostatné platby súvisiace s úvermi, pôžičkami a NFV (650)2 |  |  |  |  |  |
| **Kapitálové výdavky (700)** |  |  |  |  |   |
|  Obstarávanie kapitálových aktív (710)2 |  |  |  |  |   |
|  Kapitálové transfery (720)2 |  |  |  |  |   |
| **Výdavky z transakcií s finančnými aktívami a finančnými pasívami (800)** |  |  |  |  |   |
| **Dopad na výdavky verejnej správy celkom** |  |  |  |  |   |
|  **z toho výdavky na ŠR** | **94 123** | **13 446** | **13 446** | **13 446** |  |
|  Bežné výdavky(600) |  94 123 |  13 446 |  13 446 |  13 446 |  |
|  Mzdy, platy, služobné príjmy a ostatné osobné vyrovnania (610) |  |  |  |  |  |
|  Kapitálové výdavky (700) |  |  |  |  |  |
|  Výdavky z transakcií s finančnými aktívami a finančnými pasívami (800) |  |  |  |  |  |

 **2.3. Popis a charakteristika návrhu**

 **2.3.1. Popis návrhu:**

Predkladaný program spolupráce je programovým dokumentom nadnárodného charakteru, na základe ktorého bude poskytovaná pomoc z EFRR v programovom období 2014 - 2020 v rámci zvoleného tematického cieľa 11 *„Posilnenie inštitucionálnych kapacít orgánov verejnej správy a zainteresovaných strán a efektivity verejnej správy“*. Uvedený tematický cieľ sa bude napĺňať prostredníctvom troch zvolených konkrétnych cieľov:

* *zlepšiť riadiace a kontrolné kapacity programov EÚS;*
* *zlepšiť kapacitu EÚS pri zachytávaní a propagácii programových výsledkov*;
* *zlepšiť schopnosť riadenia spolupráce v oblasti implementácie inovatívnych prístupov (EZÚS, revolvingové fondy, makroregionálne stratégie (MRS), článok 96, IÚI, atď.).*

Cieľom programu spolupráce INTERACT III 2014 - 2020 je posilniť efektívnosť politiky súdržnosti. Prostredníctvom podpory výmeny skúseností týkajúcich sa identifikácie, šírenia a prenosu poznatkov, inovatívnych prístupov vo vzťahu ku operáciám týkajúcim sa územnej spolupráce a osvedčených postupov správneho riadenia programov EÚS sa program snaží zlepšiť implementáciu, tzn. riadiace a kontrolné kapacity programov Európskej územnej spolupráce.

Riadiacim orgánom programu spolupráce INTERACT III 2014 - 2020 je Bratislavský samosprávny kraj (ďalej len „BSK“), ktorý bude zodpovedný za riadenie a implementáciu programu spolupráce v súlade s uznesením vlády SR č. 604 zo 16. októbra 2013 v spolupráci so štyrmi decentralizovanými kanceláriami programu INTERACT v Dánsku, Rakúsku, Španielsku a Fínsku, ktoré budú zabezpečovať vlastnú realizáciu programu v prospech cieľových skupín.

Ministerstvo hospodárstva SR (ďalej len „MH SR“) bude v súlade s uznesením vlády č. 604/2013 vykonávať funkciu Národného kontaktného bodu pre program spolupráce INTERACT III.

Programová oblasť pokrýva územie všetkých 28 členských štátov EÚ, Nórskeho kráľovstva a Švajčiarskej konfederácie, tzn. že program bude poskytovať svoje služby na európskej úrovni.

**2.3.2. Charakteristika návrhu podľa bodu 2.3.2. Metodiky :**

 **zmena sadzby**

 **zmena v nároku**

 **nová služba alebo nariadenie (alebo ich zrušenie)**

 **kombinovaný návrh**

 **~~x~~ iné**

**2.3.3. Predpoklady vývoja objemu aktivít:**

* nerelevantné

**2.3.4. Výpočty vplyvov na verejné financie**

 Výška povinného národného príspevku na spolufinancovanie programu spolupráce bola stanovená na základe alokácie príslušného štátu na cezhraničnú a nadnárodnú spoluprácu.

**Vplyvy na informatizáciu spoločnosti**

 Z hľadiska analýzyvplyvov na informatizáciu spoločnosti sa odhaduje, že predkladaný materiál bude mať pozitívny vplyv pri budovaní základných pilierov informatizácie spoločnosti zavádzaním elektronických služieb, ktoré budú včasné, transparentné a efektívne a budú napomáhať k rozvoju získaniu ďalších nových a potrebných informácii, dokumentov, atď. z oblasti programu spolupráce INTERACT III 2014 - 2020.

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú sa nové elektronické služby?*(Popíšte ich funkciu a úroveň poskytovania.)* | *áno, zverejňovaním informácii, dokumentov atď., týkajúcich sa programu spolupráce INTERACT III 2014 - 2020 na webovej stránke BSK, MH SR a tiež uvedeného programu sa zavádzajú elektronické služby s úrovňou I – informatívna úroveň.*  |
| **6.2.** Vytvárajú sa podmienky pre sémantickú interoperabilitu?*(Popíšte spôsob jej zabezpečenia.)* | *nie* |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?*(Uveďte spôsob, napr. projekty, školenia.)* | *nie* |
| **6.4.** Zabezpečuje sa rozvoj elektronického vzdelávania?*(Uveďte typ a spôsob zabezpečenia vzdelávacích aktivít.)* | *nie* |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?*(Uveďte typ a spôsob zabezpečenia propagačných aktivít.)* | *nie* |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?*(Uveďte spôsob sprístupnenia digitálneho prostredia.)* | *nie* |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?*(Uveďte jeho funkciu.)* | *áno* *vytvorením elektronického systému INTERACT Management Systém, ktorý bude sledovať pracovné toky programu, t.j. programové riadenie, monitorovanie, audit a kontrolu.*  |
| **6.8.** Rozširuje sa prístupnosť k internetu?*(Uveďte spôsob rozširovania prístupnosti.)* | *nie* |
| **6.9.** Rozširuje sa prístupnosť k elektronickým službám?*(Uveďte spôsob rozširovania prístupnosti.)* | *nie* |
| **6.10.** Zabezpečuje sa technická interoperabilita?*(Uveďte spôsob jej zabezpečenia.)* | *nie* |
| **6.11.** Zvyšuje sa bezpečnosť IT?(*Uveďte spôsob zvýšenia bezpečnosti a ochrany IT.)* | *nie* |
| **6.12.** Rozširuje sa technická infraštruktúra?(*Uveďte stručný popis zavádzanej infraštruktúry.)* | *nie* |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?*(Uveďte popis zmien.)* | *nie* |
| **Financovanie procesu informatizácie** |  |
| **6.14.** Vyžaduje si proces informatizácie finančné investície?*(Popíšte príslušnú úroveň financovania.)* | *áno**čiastočne z prostriedkov EÚ a rozpočtovej kapitoly MH SR.**Financovanie na rezortnej úrovni je započítané vo výške národného príspevku na financovanie programu spolupráce (viď tabuľky č. 1,2 a 5 doložky)* |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia procesu informatizácie?*(Stručne popíšte navrhované legislatívne zmeny.)* | *nie* |

**DOLOŽKA VPLYVOV STRATEGICKÉHO DOKUMENTU
S CELOŠTÁTNYM DOSAHOM NA ŽIVOTNÉ PROSTREDIE**

Bratislavský samosprávny kraj ako riadiaci orgán pre program spolupráce INTERACT III 2014 - 2020 predložil v zmysle Smernice 2001/42/ES Európskeho parlamentu a Rady z
27. júna 2001 o posudzovaní účinkov určitých plánov a programov na životné prostredie Ministerstvo životného prostredia Slovenskej republiky (ďalej len „MŽP SR“) oznámenie o predmetnom strategickom dokumente v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákona o posudzovaní vplyvov“).

MŽP SR poskytlo dňa 23. 06. 2014 vyjadrenie č. 6360/2014-3.4/pl, z ktorého vyplýva, že predmetný strategický dokument nevytvára rámec na schválenie ani jednej z navrhovaných činností uvedených v prílohe č. 8 zákona o posudzovaní vplyvov, a preto program INTERACT III nie je predmetom posudzovania vplyvov podľa § 4 ods. 1 zákona o posudzovaní vplyvov, aj napriek tomu, že spĺňa definíciu strategického dokumentu podľa § 3 písm. c) zákona o posudzovaní vplyvov. Z tohto dôvodu sa strategické environmentálne posudzovanie neuskutočnilo.